CELEX: 22009D0047
Language: mt
Date: 2009-04-24 00:00:00
Title: Deċiżjoni tal-Kumitat Konġunt taż-ŻEE Nru 47/2009 tal- 24 ta’ April 2009 li temenda l-Anness XI (Servizzi tat-telekomunikazzjoni) tal-Ftehim taż-ŻEE

25.6.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 162/28
               
            DEĊIŻJONI TAL-KUMITAT KONĠUNT TAŻ-ŻEE
      Nru 47/2009
      tal-24 ta’ April 2009
      li temenda l-Anness XI (Servizzi tat-telekomunikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 31/2009 tas-17 ta’ Marzu 2009 (1).
               
            
                  (2)
               
               
                  Id-Deċiżjoni tal-Kummissjoni 2008/393/KE tas-8 ta’ Mejju 2008 bi qbil mad-Direttiva 95/46/KE tal-Parlament Ewropew u tal-Kunsill dwar il-protezzjoni adekwata ta’ dejta personali li għaliha hemm provdut f’Jersey (2) għandha tiġi inkorporata fil-Ftehim.
               
            
                  (3)
               
               
                  Fil-każi konġunti C-317/04 u C-318/04 il-Qorti Ewropea tal-Ġustizzja annullat id-Deċiżjoni tal-Kummissjoni 2004/535/KE (3), li hija nkorporata fil-Ftehim u li konsegwentement għandha titneħħa skont il-Ftehim,
               
            IDDEĊIEDA DAN LI ĠEJ:
      Artikolu 1
      L-Anness XI tal-Ftehim għandu jiġi emendat kif ġej:
      
                  (1)
               
               
                  Il-punt li ġej għandu jiddaħħal wara l-punt 5ej (Deċiżjoni tal-Kummissjoni 2004/535/KE):
                  
                              “5ek.
                           
                           
                              
                                 32008 D 0393: Id-Deċiżjoni tal-Kummissjoni 2008/393/KE tat-8 ta’ Mejju 2008 bi qbil mad-Direttiva 95/46/KE tal-Parlament Ewropew u tal-Kunsill dwar il-protezzjoni adekwata ta’ dejta personali f’Jersey (ĠU L 138, 28.5.2008, p. 21).”
                           
                        
            
                  (2)
               
               
                  It-test ta’ punt 5ej (Deċiżjoni tal-Kummissjoni 2004/535/KE) għandu jitħassar.
               
            Artikolu 2
      It-testi tad-Deċiżjoni 2008/393/KE fil-lingwa tal-Islanda u fil-lingwa Norveġiża, li se jkunu ppubblikati fis-Supplimet taż-ŻEE ma' Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar il-25 ta’ April 2009, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE u fis-Suppliment ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, 24 ta’ April 2009.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 130, 28.5.2009, p. 25.
      
         (2)  ĠU L 138, 28.5.2008, p. 21.
      
         (3)  ĠU L 267M, 12.10.2005, p. 18.
      
         (*)  L-ebda ħtiġijiet kostituzzjonali ma huma indikati